b'\n_START_ARTICLE_\nZlata hru\xc5\xa1ka\n_START_PARAGRAPH_\nZlata hru\xc5\xa1ka je projekt Pionirske \xe2\x80\x93 centra za mladinsko knji\xc5\xbeevnost in knji\xc5\xbeni\xc4\x8darstvo, ki je del Mestne knji\xc5\xbenice Ljubljana. Od leta 2004 uredni\xc5\xa1ki odbor, ki pripravlja Priro\xc4\x8dnik za branje kakovostnih mladinskih knjig, vrednoti izdana otro\xc5\xa1ka in mladinska dela ter tistim, ki izstopajo, podeli znak (nalepko) zlata hru\xc5\xa1ka, da bi vzpodbudil branje ter \xc5\xa1iril in uveljavljal kakovost mladinske knjige.'